ลา ฟลอร่า บอร์ดเกม

ลา ฟลอร่า บอร์ดเกม เป็นเกมกระดานที่นำตัวละครจากการ์ตูนเรื่อง ลา ฟลอร่า โรงเรียนป่วนก๊วนเจ้าหญิง ซึ่งเป็นการ์ตูนสำหรับเด็กที่ได้รับความนิยมอย่างสูงในประเทศไทย
โดยในปัจจุบันทางสำนักพิมพ์อีคิวพลัส ซึ่งเป็นผู้ผลิตได้จัดทำออกมาเป็น 2 เวอร์ชัน คือ:

ลา ฟลอร่า บอร์ดเกม ตอน ผจญภัยในแดนสยาม
ลา ฟลอร่า บอร์ดเกม ตอน ท่องแดนอาทิตย์อุทัย
ประวัติ

ประโยชน์จากเกม

เสริมความรู้ด้านภูมิศาสตร์ ประวัติศาสตร์ และวัฒนธรรม
เพื่อฝึกการคำนวณเชิงตรรกะ และการวางแผน
เพื่อสร้างมนุษยสัมพันธ์
กติกา
อายุผู้เล่น : 8 ปีขึ้นไป
จำนวนผู้เล่น : 3 ถึง 5 คน
ระยะเวลาในการเล่น : 30 ถึง 45 นาที
อุปกรณ์
แผนที่การผจญภัย
การ์ดรายงาน 5 สี จำนวน 34 ใบ
การ์ดผจญภัย 60 ใบ
ตัวเดิน มี 5 แบบ (หนึ่งแบบมี 2 ด้าน)
ธง มี 45 ชิ้น (หนึ่งชิ้นมี 2 ด้าน)
วิธีเล่น


วางแผนที่การผจญภัยไว้กลางวงผู้เล่น สับการ์ดรายงานแล้วรวมเป็นกองเดียว วางคว่ำไว้ที่ด้านข้างของแผนที่
สับการ์ดผจญภัย แล้ววางคว่ำไว้ที่ด้านข้างของแผนที่อีกกองหนึ่ง
เลือกตัวเดินที่ต้องการ 1 ตัว และรับธงคนละ 9 ชิ้น ซึ่งธงเป็นรูปเดียวกันกับตัวที่ผู้เล่นเลือก
ใช้วิธีใดก็ได้เลือกผู้เล่นคนแรกขึ้นมา
แจกการ์ดให้ผู้เล่นคนละ 3 ใบ โดยเริ่มจากผู้เล่นคนแรกแล้ววนไปทางซ้ายมือ แล้วแจกการ์ดรายงานให้ผู้เล่นคนละ 3 ใบ โดยทำในลักษณะเดียวกัน
เมื่อได้การ์ดรายงานแล้ว ให้เลือกเก็บไว้ 1 ใบ ส่วน 2 ใบที่เหลือให้สอดคืนใต้กองการ์ดรายงาน
ผู้เล่นแต่ละคนอ่านโจทย์บนการ์ดรายงานของตัวเองให้ผู้เล่นทุกคนฟัง (อ่านเฉพาะโจทย์ โดยเก็บส่วนเฉลยไว้เป็นความลับ)
ถึงตอนนี้ ผู้เล่นแต่ละคนจะมีตัวเดิน ธง 9 ชิ้น, การ์ดรายงาน 1 ใบ และการ์ดผจญภัย 3 ใบ
เริ่มเกม
หลังจากหาผู้เล่นคนแรกได้แล้ว ให้วางตัวเดินของผู้เล่นทุกคนในจุดเริ่มต้น (โดยผู้เล่นที่อยู่ทางซ้ายมือของผู้เล่นคนแรกจะเป็นผู้เล่นคนถัดไป)
ในหนึ่งตา (หรือหนึ่งเทิร์น) ของผู้เล่นแต่ละครั้ง ให้เลือกทำอย่างใดอย่างหนึ่งในสามรายการต่อไปนี้ โดยเมื่อทำเสร็จแล้วให้ถือว่าจบเทิร์น

เลือกหยิบการ์ดรายงาน 3 ใบ แล้วให้เลือกเก็บไว้ 1 ใบ ที่เหลือคืนกองการ์ดตามปกติ แล้วจบเทิร์น หรือ
เลือกหยิบการ์ดผจญภัย 2 ใบ แล้วจบเทิร์น หรือ
เลือกผจญภัย (ดูหัวข้อ ชนิดการ์ด ประกอบการเล่น) เมื่อถึงเป้าหมายแล้วสามารถเลือกได้ว่าต้องการวางธงหรือไม่ หากวงกลมนี้อยู่ในรายงาน สามารถวางธงได้เพื่อจะได้คะแนน (หากไม่วางธงจะไม่ได้คะแนน) เมื่อวางธงเสร็จแล้วถือว่าจบเทิร์น

ส่วนการ์ดผจญภัยที่ใช้เสร็จแล้วนั้น ให้เอาไปวางกองรวมเป็นการ์ดที่ใช้แล้ว เพื่อรอการนำการกลับมาใช้ใหม่ ส่วนการ์ดรายงานให้เก็บไว้กับตัว
เมื่อจบเกม ผู้เล่นที่มีคะแนนมากที่สุดจะเป็นผู้ชนะ
ชนิดการ์ด


การ์ดพาหนะ แบ่งเป็น การ์ด บขส., ตุ๊กตุ๊ก และรถไฟ สามารถใช้ผจญภัยได้ตามเส้นทางที่ระบุไว้บนการ์ด ส่วนการ์ดเฮลิคอปเตอร์ สามารถใช้แทนการ์ดพาหนะอื่นได้ทุกประเภท ซึ่งการ์ดเฮลิคอปเตอร์ 1 ใบ ใช้แทนการ์ดอื่นได้ 1 ใบ
การ์ดเพื่อน ใช้ในการผจญภัยได้โดยดูตามเงื่อนไขบนการ์ด จะใช้กี่ใบหรือไม่ใช้เลยก็ได้ แต่ต้องใช้ก่อนการ์ดพาหนะเท่านั้น
การ์ดของฝาก ใช้ผจญภัยไม่ได้ แต่เป็นการ์ดที่หากเก็บไว้กับตัวจนจบเกม จะได้คะแนนบวกเพิ่ม
การ์ดรายงาน ให้ดูการ์ดรายงานว่ามีคะแนนเท่าใด และดูเฉลยว่าต้องไปกี่ที่จึงได้จะคะแนนตามนั้น หากทำรายงานไม่สำเร็จจะโดนติดลบ โดยใช้การ์ดพาหนะตามจำนวนที่มีอยู่เป็นตัวช่วย
หมายเหตุ
บนจุดวงกลม หากมีตัวเดินผู้เล่นคนอื่นอยู่ก่อนย่อมสามารถยืนในจุดวงกลมเดียวกันได้
จากนั้นให้เลือกวางธง โดยในช่องสถานที่หนึ่งช่องสามารถวางธงได้ 2 ชิ้นเท่านั้น แล้วจบเทิร์น
ส่วนการ์ดผจญภัยที่ใช้เสร็จแล้ว ให้เอาไปกองรวมเป็นการ์ดที่ใช้แล้วเพื่อรอการนำกลับมาใช้ใหม่
สำหรับการ์ดรายงานที่ทำเสร็จแล้ว ให้เก็บไว้กับตัวเพื่อนับคะแนนตอนจบเกม
การ์ดรายงานเน้นวางช่องสีเดียวกันทุกช่องดีกว่า เพราะได้คะแนน 8 คะแนนตอนจบเกม
ปกติตอนตัวเดินไปยืนอยู่บนช่องสนามบิน เราสามารถย้ายตัวเองไปยังช่องสนามบินสีอื่นๆได้ เว้นตอนอยู่บนสนามบินตอนเริ่มเทิร์น หรือในการเดินครั้งแรกของเกม เราไม่สามารถเดินไปช่องสนามบินอื่นได้นอกจากเราได้ทำการเดินออกจากช่องสนามบินก่อน โดยใช้การ์ด บขส. 1 ใบ แล้วใช้การ์ด บขส. อีก 1 ใบ เพียงเท่านี้ก็สามารถไปยังช่องสนามบินอื่นได้ จากนั้น ก็สามารถใช้การ์ดผจญภัยเดินทางไปที่อื่นต่อได้ แล้ววางธงเป็นอันจบเทิร์น
หลังจากเล่นเรื่อยไปแล้ว ใครวางธงชิ้นสุดท้ายก่อนจะถือว่าเกมรอบนั้นเป็นรอบสุดท้าย แล้วจบเกม
เมื่อจบเกมแล้ว ให้ทำการนับคะแนน ซึ่งวิธีนับคะแนนมีระบุที่ ช่องนับคะแนนบนแผนที่การผจญภัย ใครได้คะแนนมากที่สุดจะเป็นผู้ชนะ
ทั้งนี้ ผู้เล่นสามารถศึกษาการเล่นเกมเพิ่มเติมได้ในหนังสือกติกาการเล่นเกมที่มีอยู่
อ้างอิง
แหล่งข้อมูลอื่น
ลา ฟลอร่า โรงเรียนป่วนก๊วนเจ้าหญิง ในไร้สาระนุกรม
ลาฟลอร่า โรงเรียนป่วนก๊วนเจ้าหญิง